Poznań

Poznań (distaget [ˈpɔznaɲ] e poloneg, Posen en alamaneg) zo ur gêr eus kornôg Polonia, war lez ar stêr Warta, ha pempvet kêr vrasañ Polonia eo hiziv. Ouzhpenn 546 500 annezad zo o chom enni (niveradeg 2014). Unan eus kêrioù koshañ Polonia eo, hag ur greizenn a bouez evit ar velestradurezh, ar c’henwerzh hag an deskadurezh. 

Kêr-benn istorel proviñs Polonia Vras eo bet. Goude bezañ bet e rouantelezh Polonia, eo bet Poznań e Prusia, en , hag en Alamagn da c’houde, betek 1918 (war-bouez un nebeud bloavezhioù etre 1806 ha 1815 pa oa e dugelezh Polonia). 

Unan eus koshañ ilizoù-meur Polonia eo hini Poznań hag enni e voe beziet un toullad rouaned ha duged eus Polonia (Mieszko Iañ, Bolesław Iañ, Kazimir Iañ, Przemysł Iañ, Przemysł II).

D’an 28 a viz Mezheven 1956 e voe un emsavadeg taer eno a-enep yev an Unvaniezh Soviedel.

 Kêrioù gevellet 
Gevellet eo Poznań gant ar c'hêrioù-mañ :

 20px Assen (Izelvroioù). 
 20px Brno (Tchekia). 
 20px Győr (Hungaria). 
 20px Hannover (Alamagn)
 20px Jyväskylä (Finland)
 20px Khouribga (Maroko)
 20px Kharkiv (Ukraina)
 20px Naplus (Palestina)
 20px Nottinghamshire (Bro-Saoz)
 20px Pozuelo de Alarcón (Spagn)
 20px Razgrad (Bulgaria)
 20px Roazhon (Breizh)
 20px Shenzhen (Republik Pobl Sina)
 20px Toledo (Ohio) (Stadoù-Unanet)

 Liammoù diavaez 

  Lec'hienn ofisiel
  Dom Bretanii, Ti Breizh e Poznań

Rummad:Kêrioù Polonia